Tűzvész a Rex Filmszínházban
Az iráni Ábádán városában 1978. augusztus 19-én a Rex Filmszínházban történt tűzvészben több száz ember halt meg. A különböző becslések 370 és 470 fő közé teszik az áldozatok számát. Az épület szándékos gyújtogatás áldozata lett, amit négy férfi hajtott végre: kerozint (vagy pedig festékhigítót) locsoltak szét, majd meggyújtották. A tragédiáért a legtöbben Mohammad Reza Pahlavi sahot okolták és általános volt a meggyőződés, hogy a gyújtogatást a sah titkosszolgálata, a SZÁVÁK művelte, mert aznap egy a fehér forradalommal szemben igen kritikus filmet, a "Gavazná"-t (magyarul "A szarvas"-t) mutattak be a moziban. A sah ezzel szemben a "„marxista iszlamistákat”" vádolta meg a gyújtogatással. A feszültség, amely évek óta jellemezte az országot, a tetőfokára a hágott az eseménnyel és nagymértékben hozzájárult az iráni forradalom kirobbanásához, amely a sah rendszerének összeomlásához és Homeini ajatollah hatalomra kerüléséhez vezetett.